KOMISSION PÄÄTÖS,
tehty 7 päivänä lokakuuta 1999,
luettelosta keinosiemennysasemista, jotka on hyväksytty kolmansista maista yhteisöön tapahtuvaa naudansukuisten kotieläinten siemennesteen vientiä varten tehdyn päätöksen 93/693/ETY muuttamisesta
(tiedoksiannettu numerolla K(1999) 3105)
(ETA:n kannalta merkityksellinen teksti)
(1999/682/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten pakastetun siemennesteen kaupassa ja tuonnissa 14 päivänä kesäkuuta 1988 annetun neuvoston direktiivin 88/407/ETY(1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 9 artiklan 1 kohdan,
sekä katsoo seuraavaa:
1) Komission päätöksessä 93/693/ETY(2), sellaisena kuin se on viimeksi muutettuna päätöksellä 1999/131/EY(3), vahvistetaan luettelo keinosiemennysasemista, jotka on hyväksytty yhteisöön kolmansista maista tapahtuvaa naudansukuisten kotieläinten siemennesteen vientiä varten.
2) Australian, Kanadan ja Tsekin toimivaltaiset eläinlääketieteelliset laitokset ovat esittäneet muutoksia yhteisöön tapahtuvaa naudansukuisten kotieläinten siemennesteen vientiä varten virallisesti hyväksyttyjen keinosiemennysasemien luetteloon.
3) Komissio on saanut Australian, Kanadan ja Tsekin viranomaisilta takuut direktiivin 88/407/ETY 9 artiklassa säädettyjen vaatimusten noudattamiseta.
4) Sen vuoksi on tarpeen muuttaa hyväksyttyjen australialaisten, kanadalaisten ja tsekkiläisten asemien luettelo.
5) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 93/693/ETY liitteessä olevat Australiaa, Kanadaa ja Tsekkiä koskevat luettelot tämän päätöksen liitteessä olevilla vastaavilla luetteloilla.
2 artikla
Tämä päätös on osoitettu kaikille jäsenvaltioille.
Tehty Brysselissä 7 päivänä lokakuuta 1999.